**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO   
DĖL PRITARIMO TAIKOS SUTARČIAI CIVILINĖJE BYLOJE**

**1. Sprendimo projekto esmė, tikslai ir uždaviniai.**

Šiuo sprendimu siekiama taikos sutartimi užbaigti civilinę bylą Nr. (*duomenys neskelbtini*) dėl savivaldybės turtinių teisių gynimo.

**2. Projekto rengimo priežastys ir kuo remiantis parengtas sprendimo projektas.**

Ieškovei - Klaipėdos miesto savivaldybei nuo 2010-06-29 nuosavybės teisėmis priklauso butas (*duomenys neskelbtini*), kurio virtuvės patalpą (5,83 m2) atsakovė – (*duomenys neskelbtini*), nelegaliais statybos darbais prisijungė prie jai priklausančio buto virtuvės (*duomenys neskelbtini*), t.y. išardė virtuves skiriančią pertvarą. Atsakovės teigimu, savivaldybei priklausančiame bute ji gyvena ir rūpinasi butu jau ~20 metų. Ieškovė - Klaipėdos miesto savivaldybė pareikalavo atstatyti išardytą virtuvių pertvarą.

Atsakovė (*duomenys neskelbtini*) pateikė UAB „Paslaugos būstui“ 2014-11-26 raštą Nr. 1223 (1 ir 2 priedai), pagal kurį už butus (*duomenys neskelbtini*) (20,59 m2 b.p.) ir (*duomenys neskelbtini*) (41,95 m2 b.p.) buvo priskaičiuota 22.105,58 Lt (jau apmokėta 19.505,85 Lt arba 88,2 %) už pastato stogo remontą, iš kurių 7.277,80 Lt sumokėta už savivaldybės butą (*duomenys neskelbtini*).

VšĮ „Klaipėdos butai“ pateikė 2014-11-28 pažymą Nr. 1127 (3 priedas), pagal kurios duomenis, nuo savivaldybės nuomos mokesčio įvedimo, t.y. nuo 2004-06-01 iki 2014-12-31 negautos nuomos pajamos sudarytų 6.457,90 Lt, kurios pagal taikos sutartį butų įskaitytos gyventojų minėtomis 7.277,80 Lt kapitalinio remontų išlaidomis.

VšĮ „Klaipėdos butai“ pateikė 2014-10-15 buto (*duomenys neskelbtini*) apžiūros aktą (4 priedas), pagal kurį šis butas yra be patogumų, inžineriniai tinklai (šildymas, elektra) atvesti nuo atsakovės buto (*duomenys neskelbtini*) inžinerinių tinklų. Savivaldybės buto pritaikymas teisės aktų keliamiems higienos ir sanitariniams reikalavimas pareikalautų neadekvačių investicijų.

**3. Kokių rezultatų laukiama.**

Pasirašius taikos sutartį ir ją patvirtinus teismui, civilinė byla bus nutraukta, neatsisakant reikalavimo atstatyti išardytą virtuvės pertvarą.

**4. Sprendimo projekto rengimo metu gauti specialistų vertinimai.**

Negauta.

**5. Išlaidų sąmatos skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Nėra.

**7. Galimos teigiamos ar neigiamos sprendimo priėmimo pasekmės.**

Atsakovė (*duomenys neskelbtini*) taikos sutartimi bus leista sudaryti buto (*duomenys neskelbtini*) nuomos sutartį ne socialinio būsto sąlygomis. Sudarius taikos sutartį, savivaldybė išvengs teisinių ginčų dėl buto kapitalinio remonto išlaidų kompensavimo, kurios bus įskaitytos kaip negautos nuomos pajamos. Nuo 2015 m. savivaldybė gaus ne tik nuomos pajamas, bet ir išvengs kitų su butu susijusių išlaidų, nes pagal taikos sutarties sąlygas, paaiškėjus naujoms su butu susijusios išlaidoms, jas įsipareigoja apmokėti atsakovė. Papildomai savivaldybė galės išvengti neadekvačių investicijų į butą pritaikant jį teisės aktų keliamiems higienos ir sanitariniams reikalavimams, leidžiant atsakovei išpirkti jį už rinkos kainą.

|  |  |
| --- | --- |
| Teisės skyriaus vedėjas | Andrius Kačalinas |